DEĊIŻJONI TAL-KUMMISSJONI
tas-27 ta' Ġunju 2006
li temenda l-Anness II għad-Deċiżjoni tal-Kunsill 79/542/KEE fir-rigward ta' l-importazzjonijiet tal-laħam frisk mill-Botswana
(innotifikata taħt dokument numru C(2006) 2880)
(Test b'rilevanza għaż-ŻEE)
(2006/463/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 2002/99/KE tas-16 ta' Diċembru 2002 li tistabbilixxi r-regoli sanitarji għall-annimali u li jiddeterminaw il-produzzjoni, l-ipproċessar, id-distribuzzjoni u l-introduzzjoni ta' prodotti li joriġinaw mill-annimali u li huma għall-konsum mill-bniedem (1), u b'mod partikolari l-punti (1) u (4) ta' l-Artikolu 8 tagħha,
Billi:
(1)
Il-Parti 1 ta' l-Anness II għad-Deċiżjoni tal-Kunsill 79/542/KEE tal-21 ta' Diċembru 1976 li tfassal lista ta' pajjiżi terzi jew partijiet minn pajjiżi terzi, u li tistabbilixxi kundizzjonijiet ta' ċertifikazzjoni tas-saħħa pubblika u veterinarja għall-importazzjoni fil-Komunità ta' ċerti annimali ħajjin u l-laħam frisk tagħhom (2), tistabbilixxi lista ta' pajjiżi terzi u partijiet ta' pajjiżi terzi li minnhom l-Istati Membri huma awtorizzati li jimportaw laħam frisk ta' l-annimali kif definit f'dik id-Deċiżjoni.
(2)
Skond dik id-Deċiżjoni, parti mit-territorju tal-Botswana huwa awtorizzat biex minnu jiġi impurtat fil-Komunità laħam immaturat u bl-għadam imneħħi ta' bovini domestiċi, nagħaġ, mogħoż u annimali slavaġ jew tar-razzett mhux domestikati ħlief ħnieżer (suwidi) u qabil id-debb (solipedi).
(3)
Madankollu wara li faqqgħet il-marda ta' l-ilsien u dwiefer fil-Botswana fi ħdan it-territorju tal-BW-1 dan ġie rappurtat mill-awtoritajiet veterinarji tal-Botswana lill-Kummissjoni. L-ewwel sinjali kliniċi ta' dik il-marda rawhom l-awtoritajiet veterinarji fl-20 ta' April 2006 u huma ħadu miżuri ta' kontroll immedjati u adatti fiż-żona affettwata, inkluż is-sospensjoni tal-moviment ta' annimali suxxettibbli u l-prodotti tagħhom fiż-żona u barra miż-żona u l-għeluq ta' żewġ stabbilimenti ta' l-esportazzjoni approvati għall-importazzjoni fil-Komunità.
(4)
Sabiex jittieħed kont ta' dawk il-miżuri introdotti mill-Botswana, il-lista tat-tielet pajjiżi affettwati u partijiet minnhom, kif stabbiliti f'Parti I ta' l-Anness II għad-Deċiżjoni 79/542/KEE, għandha tiġi emendata. Skond dan l-importazjonijiet mill-Botswana fil-Komunità ta' konsenji ta' laħam maturat u bla għadam ta' annimali domestiċi u annimali tal-priża mkabbra fl-irziezet jew annimali tal-priża slavaġ ikkaċċjati qabel l-20 ta' April 2006 li joriġinaw mit-territorju BW-1 għandhom jiġu indikati bħala awtorizzati. Madankollu, l-konsenji kollha ta' laħam simili minn annimali simili maqtula jew ikkaċċjati dakinhar jew wara d-data u li oriġinaw minn dak it-territorju għandhom ikuu indikati bħala mhux awtorizzati.
(5)
Parti 1 ta' l-Anness II għad-Deċiżjoni 79/542/KEE għandha għalhekk tiġi emendata skond dan.
(6)
Din id-Deċiżjoni se tiġi riveduta fid-dawl ta' tagħrif miksub mill-Botswana.
(7)
Il-miżuri previsti f'din id-Deċiżjoni huma fi qbil ma' l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
ADOTTAT DIN ID-DEĊIŻJONI:
Artikolu 1
Parti 1 ta' l-Anness II għad-Deċiżjoni 79/542/KEE tinbidel bit-test fl-Anness għal din id-Deċiżjoni.
Artikolu 2
Din id-Deċiżjoni għandha tapplika mit-tielet jum ta' wara l-pubblikazzjoni tagħha fil-Ġurnal Uffiċjali ta' l-Unjoni Ewropea.
Artikolu 3
Din id-Deċiżjoni hija indirizzata lill-Istati Membri.
Magħmul fi Brussell, nhar is-27 ta' Ġunju 2006.